Source: http://tekniikanihmelapsi.com/category/full-hd/page/3/
Timestamp: 2018-12-14 06:35:36+00:00

Document:
Full HD | tekniikanihmelapsi.com - Part 3
Full HD, HD Ready, kotiteatteri 2 Kommenttia »
Viimeisimpien huhujen mukaan LG olisi lähtemässä pois plasmamarkkinoilta. LG itse on kuitenkin ehtinyt jo kieltää huhujen todenperäisyyden. Samalla LG myös mainitsi keskittyvänsä enemmän 50 tuumaa ja suurempien plasmojen valmistamiseen. Aiemmin Pioneer ja Vizio ovat jo ehtineet lopettaa plasma puolella, joten LGn lähtemisen jälkeen oikeastaan vain Panasonic jäisi mukaan peliin isoista valmistajista
Olisi mielestäni harmillista jos plasmat häviäisivät kokonaan pois markkinoilta niiden paremman kuvanlaadun ja mustan syvyyden takia. Pelkästään Pioneerin Kurojen jääminen pois tekee suuren raon highend puolelle. Nähtäväksi jää tuleeko OLED-televisioista loppuenlopuksi plasmojen kanssa kilpailecaa LCD-teknologiaa.
LG Rumored to Leave the Plasma Market – www.hdtv-news.co.uk
Blu-ray, Full HD, kotiteatteri 3 Kommenttia »
Philipsin ja Dolbyn kanssa tulevista 3D-markkinoista kilpaileva Panasonic etenee omissa suunnitelmissaan. Panasonicin lähtökohta Dolbyyn verrattuna näyttäisi olevan siltä osin erilainen, että heidän 3D teknologiaan saattaa tarvita uudet televisiot. Panasonic kehittelee vasta avatussa Hollywoodin 3D laboratoriossaan uutta 3D plasma- ja 3D kuvatykki -teknologiaa. Ilmeisesti syy laboratorion sijoittamisessa Hollywoodiin on olla suorassa yhteydessä kehityksen aikana Hollywoodin studioihin. Plasma ja kuvatykki -teknologioiden tueksi Panasonic kehittelee 3D versiota nykyisestä mpeg4 dekooderista. 3D teknologian Blu-ray versio on nimetty “3D Full HD”, Panasonic hakee tällä yhteneväisyyttä jo tunnetuksi tulleeseen Full HD-termiin. Saa nähdä voiko tämä tarkoittaa myös sitä, että 3D Full HD on käytettävissä muillekin valmistajille kuten Full HD nykyään.
3D teknologian läpimurto kotiteattereissa voi olla vielä pitkällä tulevaisuudessa, mutta olisi mielekästä jos jo nykyisillä televisioilla ja laitteistoilla voisi 3D leffoja katsella. Siinä mielessä Dolbyn suunnitelmat tuntuvat paremmilta. Toisaalta pystyykö Dolby sitten järjestelmillään tuottamaan parempilaatuista 3D elokuvaa kuin Panasonic jää nähtäväksi. Itse olen pari elokuvaa käynyt Vantaan Flamingossa katsomassa 3D:nä ja efektit ovat kyllä olleet vaikuttavia. Tiedä sitten miten moinen toimii tuommoisella 40-50 tuumaisella televisiolla.
Panasonic Moves Forward with 3D Blu-ray Plans – blu-ray.com
Aiemmin aiheesta @ tekniikanihmelapsi.com
Philips esittelee 3D Blu-ray-tekniikkaa IFA-tapahtumassa
Blu-ray, Full HD, kotiteatteri 4 Kommenttia »
Uusimman Nielsen markkinatutkimus yrityksen tietojen mukaan Blu-ray on saavuttanut tammikuun viimeisellä viikolla Blu-ray levyjen uuden markkinaennätyksen 17% markkinaosuudella. Aikaisempi 16% markkinaennätys saavutettiin muutama viikkoa sitten, joten Blu-rayn momentumi näyttää olevan tällä hetkellä oikeaan suuntaan. Viimevuotiseen tilanteeseen nähtynä Blu-ray myy tällä hetkellä noin kolme kertaa enemmän.
Tämä ei tietenkään vielä ole mitään suurta läpilyöntiä verrattuna DVD levyjen myyntiin, mutta suunta on oikea. Otetaan vielä huomioon, että suuressa osaa maailmaa ei ole vielä nähty reilusti alle 200 euron/dollarin Blu-ray soittimia. Uskoisin Blu-rayn ohittavan DVDn myynnissä lopullisesti Blu-ray teknologian parannuttua siihen pisteeseen, että aletaan nähdä 100 euron soittimia kaupoissa. Siihen voi vielä mennä pari vuotta, mutta tällä hetkellä tilanne näyttää ihan hyvältä.
Blu-ray Increases Market Penetration – blu-ray.com
Philipsin avaus uuteen TV kuvasuhteeseen: Cinema 21:9
Full HD, kotiteatteri 11 Kommenttia »
Philips esitteli uuden Cinema 21:9 taulutelevision. Televisio on jo varsin mukavat 56 tuumaa kuvakooltansa. Erikoisempaa televisiossa on sen kuvasuhde 21:9. Uudella kuvasuhteella on Philipsin sanojen mukaan tavoiteltu elokuvien teatteriversioiden laajempaa kuvasuhdetta.
Itsellä heräsi mielenkiinto sen suhteen, että voisiko tästä lähteä liikkeelle mahdollisesti uusi kuvakoko. Nykyiset Blu-ray ja DVD -julkaisut pitävät sisällään normaalin 16:9 kuvasuhteen. 16:9 kuvasuhde on tämän myötä jo varsin vakiintunut ja televisioitakaan ei ole saatavilla, joten murros ei tulisi olemaan kauhean nopea. Murros 4:3 kuvasuhteestakaan ei ole käynyt kauhean nopeasti ja vieläkin voi televisiossa törmätä nykyisten taulutelevisioitten kannalta varsin harmillisiin kuvasuhteisiin.
Tulipa tuossa vähän aikaa sitten katsottua mtv3 paketin leffa kanavalta Wing Commander. Kyseinen elokuva näytettiin nyky televisioille varsin ongelmallisena 4:3 kuvasuhteen laajakuva versiona jolloin näkyy sekä television tekemät sivupalkit, että lähetyksessä olevat alapalkit. Tuloksena postikortin kokoinen tv kuva.
En kuitenkaan itse usko 21:9 kuvasuhteen vakiintuvan ainakaan kauhean pian jos edes koskaan. Mielestäni kuvasuhde olisi kuitenkin varsin mielenkiintoinen.
Philips tuo markkinoille 21:9-kuvasuhteen taulutelevision – fin.afterdawn.com
Pioneer KURO plasmatelevisio testissä
Full HD, kotiteatteri 10 Kommenttia »
Tekniikanihmelapsi.com:ssa on ollut hetken aikaa testissä Pioneerin 50″ plasmatelevisio mallimerkinnältään PDP-LX5090H. Tämä kyseinen malli on valittu monesti parhaaksi taulutelevisioksi monissa lehdissä ja verkkojulkaisuissa. Nyt ajattelin kirjoitella tästä kotiteatterin kuvanlähteestä muutamia artikkeleita eri aihealuiden mukaan. Tässä ensimmäisessä artikkelissa käyn läpi Pioneer KURO plasmatelevision ulkoapäin ja esittelen siitä löytyvät liitännät. Jatkossa tulossa lisää juttua kuvanlaadusta, käytöstä sekä muista ominaisuuksista.
Full HD, HD Ready, kotiteatteri 6 Kommenttia »
Welho on saanut tuotua viHDoin myyntiin tallentavat HD digiboksin, joka kulkee nimellä wbox HD DVR. Tämä digiboksi on ensimmäinen Suomessa myyntiin tullut kaapeliverkon tallentava HD digiboksi ja se on saanut myös Cable Ready HD -hyväksynnän. Laitteesta löytyy HDMI-liitäntä ja 320 Gt kokoinen kovalevy. Hintaa laitteella on 599 euroa.
Laitteen voit tilata omaksesi osoitteesta wbox.fi ja tarjouksena saat kytkentämaksun sekä kaksi kuukautta Welho HD -kanavapaketista kaupan päälle. Welho on myös tuonut uusia HD kanavia tarjolle ja keväällä HD kanavien pitäisi vielä lisääntyä. Joulukuun 15. päivä julkaistut uudet HD kanavat ovat BBC HD, Luxe.tv HD, MelodyZen.tv HD ja Rush HD.
Alla tekniset tiedot tallentavasta wbox HD DVR digiboksista ja lista kaikista Welhon kautta saatavista HD kanavista.
HDMI (PAL 576i/576p/720p/1080i 50), Komponenttivideo, 2 x scart (HDMI-kaapeli mukana pakkauksessa), 2 x USB 2.0
Conax-ohjelmakorttipaikka (CAS v7)
2 viritintä, 2 kanavan samanaikainen tallennus
VFD-näyttö etupaneelissa
Energiaa säästävä alhainen virrankulutus
Laite tukee ohjelmakorttilinkitystä
Welho HD -paketin kanavat 15.12.2008 alkaen
MelodyZen.tv HD
Welhon Canal+ Total -paketissa on myös Canal+ Film HD sekä Canal+ Sport HD kanavat. Welhon verkossa näkyy myös Nelonen HD, joka on skaalattu paremmaksi kuin digitv:n Nelonen, mutta ei ole aito HD kanava. Yhteenlaskettuna Welhon kautta on siis mahdollista katsella jo 12:sta HD kanavaa.
On se hienoa, että vihdoin edes kaapelitalouksiin on saatavissa teräväpiirtoista materiaalia, vaikkakin maksullisena. Vielä kun jotenkin saataisiin edes mahdollisuus hankkia samat maksulliset HD kanavat antennitalouksiin, niin sitten voitaisiin puhua jo HD aikakaudesta Suomessa. Itseäni tässä uutisessa eniten häiritsee se, että en asu enää welhon kaapelin välittömässä läheisyydessä vaan joudun odottamaan Digitan ja Ylen ja ties kenen päätöksiä antenniverkon HD lähetyksistä.

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD

 HD 
 HD 
 HD 
 HD 
 HD 
 HD 
 HD